L'Institut Nacional d'Educació Física de Catalunya té establerta, des de l'any 2006, una línia d'ajuts per a la formació de personal investigador en l'àmbit de l'educació física i l'esport i les ciències aplicades a l'esport.
Atès que la Llei 14/2011, d'1 de juny, de la ciència, la tecnologia i la innovació, estableix el marc per al foment de la recerca científica i tècnica amb l'objecte fonamental de promoure la recerca, el desenvolupament experimental i la innovació com a elements sobre els quals ha de basar-se el desenvolupament sostenible i el benestar social;
Atès que aquesta Llei disposa d'un títol específic destinat als recursos humans dedicats a la recerca i una secció dedicada a la contractació del personal investigador de caràcter laboral, on es regula el contracte per al personal investigador predoctoral en formació;
Ateses la Llei 19/2014, del 29 de desembre, de transparència, accés a la informació pública i bon govern, per regular i garantir la transparència de l'activitat pública i el dret d'accés de les persones a la informació i la documentació publiques, i la Llei 17/2015, de 21 de juliol, d'igualtat efectiva de dones i homes;
Ateses les competències que en matèria d'investigació preveu la Llei 11/1984, de 5 de març, de creació de l'organisme autònom Institut Nacional d'Educació Física de Catalunya (INEFC);
Atès el que disposa el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), els preceptes declarats bàsics de la Llei 38/2003, de 17 de novembre, general de subvencions i l'Ordre ECO/172/2015, de 3 de juny, sobre les formes de justificació de les subvencions.
En ús de les atribucions que em confereix la normativa vigent,
Aquesta Ordre té per objecte aprovar les bases generals reguladores del procediment per a la concessió i renovació d'ajuts per a la contractació de personal investigador novell, com a personal investigador predoctoral en formació dins l'àmbit de l'educació física i l'esport i les ciències aplicades a l'esport, destinats a l'INEFC, i que consten en l'annex d'aquesta Ordre.
Les contractacions mitjançant les quals es formalitzen els ajuts concedits o renovats es relacionen amb l'àmbit de l'educació física i l'esport i les ciències aplicades a l'esport.
Les situacions jurídiques de contracte, de vigència anual, creades a l'empara de la convocatòria efectuada per la Resolució PRE/2448/2014, de 30 d'octubre, per la qual s'obre convocatòria anticipada per a la concessió i renovació d'ajuts per a la contractació de personal investigador novell, dins l'àmbit de l'educació física i l'esport i les ciències aplicades a l'esport, destinats a l'INEFC per a l'any 2015, continuen regint-se, fins a la seva finalització, per les bases generals i específiques vigents en publicar-se la convocatòria esmentada.
Es deroga l'Ordre PRE/300/2015, de 23 de setembre, per la qual s'aproven les bases generals reguladores del procediment per a la concessió i renovació d'ajuts per a la contractació de personal investigador novell, dins l'àmbit de l'educació física, l'activitat física, l'esport i les seves ciències aplicades, destinats a l'INEFC (DOGC núm. 6966, de 30.9.2015).
Els ajuts per a la contractació de personal investigador novell, dins l'àmbit de l'educació física, l'activitat física, de l'esport i de les seves ciències aplicades, destinats als dos centres de l'INEFC regulats per aquestes bases, tenen per objecte fomentar i promoure la recerca científica en aquests àmbits.
—2 Període d'execució de les activitats i estructura
Aquest programa té una durada màxima de tres anys.
Al final de cada any, les persones beneficiàries han de presentar una memòria del treball desenvolupat, i els objectius i el pla de treball per a l'any següent.
La renovació dels ajuts per a l'any següent està condicionada a la valoració positiva de les memòries, d'acord amb els criteris establerts en la convocatòria corresponent, i a la disponibilitat pressupostària.
La lectura de la tesi doctoral comporta la finalització del contracte el darrer dia del mes en què es llegeix i la finalització del programa.
L'INEFC contractarà les persones beneficiàries d'acord amb el que preveu l'article 21 de la Llei 14/2011, d'1 de juny, de la ciència, la tecnologia i la innovació, sota la modalitat de contracte predoctoral.
La durada del contracte serà d'un any i es podrà prorrogar anualment, amb l'informe favorable previ de la comissió acadèmica del programa de doctorat, o en el seu cas, de l'escola de doctorat, fins a un màxim de 3 anys, sempre que es compleixin els requisits previstos en aquestes bases i en la convocatòria corresponent.
Les situacions d'incapacitat temporal, risc durant l'embaràs, maternitat, adopció o acolliment, risc durant la lactància, paternitat o força major suspendran el còmput de la durada del contracte.
En aquests casos, les persones candidates podran sol·licitar, en el termini màxim de dos mesos abans de la finalització del contracte, la recuperació del període de suspensió.
3.1 Podran presentar sol·licitud als ajuts regulats per aquestes bases, les persones físiques que compleixin els requisits següents:
a) Integrar-se en algun dels projectes de recerca avaluats de manera positiva per l'Agència de Gestió d'Ajuts Universitaris i de Recerca (AGAUR) a petició de l'INEFC, que es publicaran als taulers d'anuncis de l'INEFC (centres de Barcelona i de Lleida), abans que comenci el termini de presentació de les sol·licituds de la convocatòria corresponent.
b) Trobar-se en algun dels supòsits establerts a l'article 6 del Reial decret 99/2011 de 28 de gener, pel qual es regulen els ensenyaments oficials de doctorat, modificat per l'article 2n del Reial decret 43/2015 de 2 de febrer, amb les singularitats següents:
Per a totes les persones candidates, el període transcorregut des de la finalització dels estudis que donen accés a aquests ajuts fins a la publicació de la convocatòria específica, no podrà ser superior a 5 anys.
El període exacte es publicarà a la convocatòria específica.
En el cas dels estudis de grau d'una durada mínima de 300 ECTS, les persones sol·licitants han d'estar en possessió del títol de grau en el moment de presentar la sol·licitud.
També el poden sol·licitar les persones físiques en possessió d'un títol de llicenciatura, arquitectura superior o enginyeria que hagin obtingut la suficiència investigadora o el diploma d'estudis avançats (DEA).
Els títols de llicenciatura, arquitectura, enginyeria, grau, diplomatura i màster obtinguts en centres estrangers han de ser validats o reconeguts per l'escola de doctorat corresponent.
La persona sol·licitant no pot estar en possessió de cap títol de doctor.
c) Estar matriculada pel concepte de tutela acadèmica del doctorat en el moment de l'acceptació de l'ajut.
Els programes de doctorat han de ser d'una universitat del sistema universitari català.
d) La nota mitjana mínima de l'expedient acadèmic de la persona candidata ha de ser la següent:
- Per als estudis de primer i segon cicle de llicenciatura, enginyeria o arquitectura, ha de ser igual o superior a 6,50 (escala de 0 a 10), calculada d'acord amb els criteris que s'especifiquen en el Reial decret 1125/2003, de 5 de setembre.
- Per als estudis de grau, ha de ser igual o superior a 6,50 (escala de 0 a 10), calculada d'acord amb els criteris que s'especifiquen en el Reial decret 1125/2003, de 5 de setembre.
- Per a la diplomatura, l'enginyeria tècnica o l'arquitectura tècnica, ha de ser igual o superior a 6,50 (escala de 0 a 10), calculada d'acord amb els criteris que s'especifiquen en el Reial decret 1125/2003, de 5 de setembre.
- En el cas d'estudis cursats a l'estranger, la nota mitjana de l'expedient acadèmic ha d'estar calculada d'acord amb el que disposen les resolucions de 20 de juny i de 21 de juliol de 2016 de la Direcció General de Política Universitària del Ministeri d'Educació, Cultura i Esport ( ).
- Abans de la concessió dels ajuts, l'òrgan instructor ha de resoldre sobre la inadmissió o el desistiment de la sol·licitud, les quals es notificaran a la persona interessada mitjançant la publicació al tauler d'anuncis de l'AGAUR i al Tauler electrònic de l'Administració de la Generalitat ( tauler.gencat.cat ).
3.2 Les persones sol·licitants no poden haver gaudit de cap altra beca o ajut de naturalesa anàloga d'una durada superior a dotze mesos quan finalitzi el termini de presentació de sol·licituds.
3.3 Queden excloses les persones candidates que hagin gaudit totalment o parcialment d'aquest programa en convocatòries anteriors.
3.4 El personal docent i investigador responsable del projecte de recerca que aspiri a disposar d'una persona becària predoctoral ha de ser doctor/a i estar contractat a l'INEFC.
En el cas que el seu contracte no sigui a temps complert o tingui una durada inferior a la del projecte, llavors caldrà que dins l'equip que presenta el projecte hi hagi un altre responsable, PDI de l'INEFC que estigui contractat a temps complert o que la durada del seu contracte asseguri l'execució del projecte (només s'acceptarà un màxim de de dos responsables per projecte).
3.5 Cada sol·licitant només podrà presentar una sol·licitud.
3.6 Cada investigador/a principal del projecte de recerca, només podrà constar com a tal en una sol·licitud.
3.7 Les condicions per a la renovació dels ajuts es definiran a la mateixa convocatòria.
3.8 En compliment de l'article 55.2 de la Llei 19/2014, del 29 de desembre, totes les bases reguladores dels procediments per a la concessió de subvencions tramitats per l'Administració de la Generalitat i el seu sector públic, preveuran que les persones sol·licitants de les subvencions s'adhereixen al codi ètic, sens perjudici que les bases incorporin també codis deontològics per raó de l'especificitat de la matèria o el compliment de determinats principis ètics o regles de conducta que es considerin adequats per garantir l'interès públic o social de l'activitat subvencionada i per complir amb l'objecte i finalitat de les subvencions convocades.
L'AGAUR actuarà com a entitat col·laboradora en els procediments de selecció i gestió dels ajuts objecte d'aquesta regulació i assumirà les funcions acordades amb l'INEFC.
Correspon al director de l'organisme autònom INEFC la convocatòria dels ajuts, així com la interpretació de les seves bases reguladores.
Les convocatòries s'han de publicar al DOGC i han de fer referència a les bases generals aprovades per aquesta Ordre, i a la resta del contingut mínim que ha d'incorporar tota convocatòria, de conformitat amb el que disposa l'article 92.3 del Text refós de la llei de finances públiques de Catalunya, aprovat pel Decret legislatiu 3/2002, de 24 de desembre.
—6 Sol·licituds i documentació a presentar
6.1 Les sol·licituds es presentaran dins el termini i amb les condicions que estableixi cada convocatòria i s'hi haurà d'adjuntar la documentació següent:
a) Currículum acadèmic i currículum professional en l'àmbit objecte de la convocatòria, segons el model normalitzat que es facilitarà amb l'imprès de sol·licitud, acompanyat dels documents acreditatius dels mèrits aportats.
Cal presentar la documentació en paper i en versió digitalitzada (pdf).
b) Fotocòpia compulsada de l'expedient acadèmic, on consti la nota mitjana ponderada o fotocòpia compulsada de la certificació acadèmica oficial amb especificació de les qualificacions.
c) Especificació del projecte al qual es vol accedir (inclòs dins del formulari de sol·licitud).
d) Documents acreditatius de la formació específica requerida, si escau.
e) Declaració responsable de la persona sol·licitant de no estar implicat en cap supòsit de prohibició dels que preveu l'article 13 de la Llei 38/2003, de 17 de novembre, general de subvencions (inclosa dins del formulari de sol·licitud).
6.2 El model normalitzat de sol·licitud es pot obtenir a les dependències de l'INEFC (centre de Barcelona, av. de l'Estadi, núm. 12-22, 08038 Barcelona, i centre de Lleida, Partida Caparrella, s/n, 25192 Lleida); a l'AGAUR (Passeig Lluís Companys, núm. 23, 08010 Barcelona), a Tràmits gencat ( tramits.gencat.cat ) i a les pàgines web de l'INEFC ( inefc.cat ) i de l'AGAUR ( agaur.gencat.cat ).
6.3 Si la sol·licitud no reuneix els requisits establerts en les bases o no s'ha presentat la documentació sol·licitada, es requerirà la persona sol·licitant perquè, en el termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva sol·licitud, amb resolució prèvia, d'acord amb el que disposa l'article 68.1 de la Llei 39/2015, d'1 d'octubre, del procediment administratiu comú de les administracions públiques.
El requeriment s'efectuarà a través del Tauler electrònic de l'Administració de la Generalitat de Catalunya ( tauler.gencat.cat ), i el termini de deu dies establert, es comptarà a partir de l'endemà d'aquesta publicació, la qual substitueix la notificació individual i té els mateixos efectes.
Per tal de fer-ne més difusió, i només a efectes informatius, es pot consultar el contingut d'aquesta diligència a les pàgines web de l'AGAUR i de l'INEFC.
6.4 La presentació de la sol·licitud comporta l'autorització a l'INEFC i a l'AGAUR per obtenir i contrastar les dades necessàries amb els organismes públics, centres de recerca o universitats que correspongui en cada cas i, en especial, amb l'Agència Estatal d'Administració Tributària i/o qualsevol altra administració, amb l'objectiu de resoldre satisfactòriament la convocatòria.
En el cas que hi hagi dificultats tècniques que impedeixin o dificultin la cessió de dades, es podran requerir els documents a la persona sol·licitant.
— 7 Determinació dels projectes per incorporar a les persones beneficiàries
Dins el marc de recerca i desenvolupament, l'INEFC, a través dels centres de Barcelona i Lleida, ofereix la participació en els projectes de recerca i desenvolupament impulsats per les persones responsables acadèmiques de la recerca en els respectius centres.
En aquest sentit, els ajuts que preveuen aquestes bases tenen per objecte la incorporació de les persones beneficiàries en projectes de recerca i desenvolupament que tenen l'avaluació positiva prèvia gestionada per l'AGAUR a petició de l'INEFC, relacionats amb l'educació física, l'activitat física, l'esport i les seves ciències aplicades.
Aquests projectes de recerca que poden ser objecte dels ajuts corresponents es publicaran als taulers d'anuncis de l'INEFC, centres de Barcelona i Lleida, abans que comenci el termini de presentació de les sol·licituds que marquin les convocatòries anuals.
8.1 Els principis generals aplicats a l'avaluació i selecció de les sol·licituds de totes les convocatòries seran els d'objectivitat, independència i qualitat de les avaluacions.
D'acord amb els mecanismes i criteris que estableix el marc del Pla de recerca i innovació de Catalunya, es tindrà en compte:
a) La nota mitjana ponderada de l'expedient acadèmic de la persona candidata (30%).
b) La valoració del grup de recerca on s'integra la persona candidata (40%).
d) La priorització de les persones candidates s'estableix segons la puntuació obtinguda de la suma dels tres apartats anteriors.
La puntuació màxima final s'expressa en una escala de l'1 al 10.
La llista de priorització de la comissió de selecció serà única.
Els apartats a), b) i c) es podran detallar més àmpliament en la convocatòria específica
8.2 La selecció de persones candidates la realitzarà una comissió de selecció que estarà formada per una persona en representació del centre de l'INEFC de Barcelona, una persona en representació del centre de l'INEFC de Lleida, una persona en representació de l'AGAUR, i una persona en representació de la direcció de l'INEFC, que n'exercirà la presidència.
La comissió de selecció ha d'estendre acta de les seves deliberacions i ha de formular la seva proposta de concessió al director de l'INEFC, a través de la persona que exerceix la gerència de l'INEFC, que actua com a òrgan instructor.
Aquesta comissió podrà comptar amb les persones assessores que consideri convenient, amb veu però sense vot, i podrà elaborar una llista de reserva entre els candidats per cobrir les renúncies que es produeixin entre les persones beneficiàries de nova concessió, així com les derivades de la no presentació del document d'acceptació o altres causes.
Aquesta llista es publicarà juntament amb la resolució de concessió.
La comissió de selecció dirimirà sobre qualsevol altra incidència relacionada amb la convocatòria.
9.1 La concessió dels ajuts es fa per resolució del director de l'INEFC, i s'ha de dictar en un termini màxim de tres mesos a comptar des de la data de la publicació de la corresponent convocatòria.
La comissió de selecció es reunirà dins els 60 dies següents a la finalització del termini de presentació de sol·licituds i formularà, dins el mateix termini, la proposta de concessió, degudament motivada, al director de l'INEFC, a través de la persona que exerceix la gerència de l'INEFC.
9.2 La resolució de concessió i/o de denegació es publicarà en el Tauler electrònic de l'Administració de la Generalitat de Catalunya, accessible des de la Seu electrònica ( tauler.gencat.cat ).
Aquesta publicació substituirà la notificació individual i tindrà els mateixos efectes.
9.3 Sens perjudici de l'obligació d'emetre resolució, transcorregut el termini de tres mesos a comptar de la data de publicació de la corresponent convocatòria, sense que les sol·licituds presentades hagin estat resoltes i notificades a la persona interessada, aquesta podrà entendre que la seva sol·licitud ha estat desestimada, de conformitat amb el que disposa l'article 55.1.a) de la Llei 26/2010, del 3 d'agost, de règim jurídic i de les administracions públiques de Catalunya.
9.4 Els ajuts que es puguin concedir no generen cap dret quant a la concessió d'altres beques i ajuts en exercicis futurs.
— 10 Modificació de la resolució
L'òrgan concedent té la facultat de revisar els ajuts concedits i modificar la resolució o l'acord de concessió en el cas que les condicions que s'hagin tingut en compte per a la concessió de l'ajut s'hagin alterat o en cas d'obtenció concurrent d'altres ajuts o subvencions.
L'òrgan concedent, amb la tramitació prèvia del procediment legalment establert, podrà revocar totalment o parcialment l'ajut concedit amb l'obligació per part de les persones beneficiàries de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
Els ajuts concedits es publicaran al DOGC per al coneixement general de la ciutadania amb indicació de la convocatòria, el programa, el crèdit pressupostari al qual s'imputen, les persones beneficiàries, quantitat concedida i objecte de la beca.
13.1 La condició de persona beneficiària s'obté quan s'accepta l'ajut.
L'acceptació es formalitza mitjançant un document normalitzat que es pot obtenir a l'adreça Tràmits gencat ( tramits.gencat.cat ) que haurà de signar la persona beneficiària, en el qual s'ha de comprometre a complir totes les condicions explicitades tant en aquestes bases reguladores com en la corresponent convocatòria.
13.2 Les persones beneficiàries que no hagin presentat el document d'acceptació dins el termini màxim d'un mes a comptar des de la data de la notificació de la resolució de concessió, s'entendrà que hi renuncien.
La resolució, si escau, ha de declarar la circumstància que ha motivat la renúncia i el seu emparament jurídic i s'ha de notificar a la persona interessada amb el peu de recurs corresponent.
Al document d'acceptació de l'ajut cal que hi consti el contingut següent:
a) El vistiplau del director/a del centre a la incorporació de la persona beneficiària.
b) El vistiplau del coordinador/a del grup de recerca on s'integrarà el personal beneficiari quan s'incorpori.
c) El vistiplau del director/a de tesi doctoral del personal beneficiari a la viabilitat del projecte de treball de tesi doctoral presentat amb la sol·licitud.
d) Còpia compulsada de la matrícula de doctorat.
La signatura de la sol·licitud implica l'autorització a l'òrgan instructor per comprovar, d'ofici, les dades identificatives de la persona signant.
En el supòsit de denegació expressa d'aquesta autorització, la persona sol·licitant haurà d'aportar la còpia compulsada o original i la còpia de la documentació acreditativa d'aquestes dades.
En el cas que l'òrgan instructor, per causes alienes a la seva actuació, no pugui comprovar-les d'ofici, ha de requerir a la persona beneficiària que aporti la documentació.
13.3 El document d'acceptació de l'ajut i la resta de documentació es pot presentar als registres generals de l'INEFC (centre de Barcelona, avinguda de l'Estadi, núm.12-22, 08038 Barcelona; centre de Lleida, Partida Caparrella, s/n, 25192 Lleida); a l'AGAUR, Passeig de Lluís Companys, núm. 23, 08010 Barcelona, o bé per qualsevol dels mitjans que preveu l'article 38 de la Llei 30/1992, de règim jurídic de les administracions públiques i del procediment administratiu comú.
— 14 Obligacions de la persona beneficiària
14.1 La persona beneficiària queda obligada a:
a) Complir les condicions d'aquestes bases reguladores.
b) Realitzar l'activitat que fonamenta la concessió i acreditar-ho davant els òrgans competents en la matèria.
c) Justificar el compliment de l'objecte de l'ajut en els termes que preveuen aquestes bases.
d) Conservar els justificants originals i altra documentació relacionada amb l'ajut durant un període mínim de 5 anys.
e) Proposar a l'òrgan competent en la matèria qualsevol canvi que, d'acord amb la normativa vigent, es pugui produir, sense variar-ne la finalitat.
f) Comunicar a l'INEFC altres beques i ajuts sol·licitats o concedits amb la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat i qualsevol altra alteració produïda, per tal que se'n pugui avaluar la compatibilitat.
g) Facilitar tota la informació que li sigui requerida per l'INEFC, la Intervenció General de la Generalitat, la Sindicatura de Comptes i els altres organismes competents en la matèria, d'acord amb la normativa vigent.
h) Sotmetre's a les actuacions de comprovació i a les de control que els òrgans competents de l'Administració considerin oportunes, d'acord amb la legislació vigent.
i) Adoptar les mesures de difusió que estableix la base 20 d'aquest annex.
j) Atendre el règim intern de l'organisme o la institució on porti a terme les seves activitats.
k) Fer constar en la producció escrita derivada del treball realitzat l'expressió:
"Amb el suport de l'Institut Nacional d'Educació Física de Catalunya (INEFC) de la Generalitat de Catalunya".
l) Demanar autorització al director/a de l'INEFC per fer qualsevol canvi, viatge, estada o incidència que afecti el desenvolupament de l'ajut i el pla de treball.
Aquestes autoritzacions seran comunicades puntualment per part de l'INEFC a l'AGAUR.
m) Comunicar les renúncies mitjançant escrit motivat adreçat al director/a de l'INEFC.
n) En relació amb les persones beneficiàries estrangeres, l'ajut serà efectiu quan es presentin a l'INEFC els permisos legalment establerts de residència al país i puguin ser contractats, si escau.
De manera excepcional, el termini per a la presentació d'aquesta documentació serà de tres mesos a partir de la data d'inici.
o) Adherir-se als principis ètics i regles de conducta als quals han d'adequar l'activitat les persones beneficiàries, annexos al model tipus de bases reguladores i als que puguin constar a les corresponents convocatòries.
14.2 Són drets de les persones beneficiàries:
a) Obtenir de l'INEFC la col·laboració i el suport necessaris per al desenvolupament normal dels seus estudis de doctorat i el programa de recerca.
b) Utilitzar els serveis que ofereix el centre i participar en el conjunt de les seves activitats d'acord amb la seva normativa interna.
c) Incorporar-se al centre o departament i, si escau, al grup de recerca i dur a terme les activitats que es tenen en compte en el seu programa de doctorat o de formació en la recerca i complir els objectius del programa de formació i les directrius establertes per la persona que dirigeixi la tesi doctoral.
d) Impartir el programa de col·laboració docent establert per la institució que acull la persona beneficiària amb un màxim de 30 hores anuals el primer any o de 60 hores per als dos següents.
Aquestes col·laboracions hauran de ser certificades pels departaments implicats a efectes de currículum.
Aquesta col·laboració docent en cap cas no significarà la responsabilitat de la persona beneficiària sobre l'assignatura ni la seva programació.
14.3 Els drets i deures que preveuen els articles 5 i 6, respectivament del Reial decret 63/2006, de 27 de gener, pel qual s'aprova l'Estatut del personal investigador en formació.
— 15 Obligacions del centre receptor
El centre es compromet a complir el següent:
a) Proporcionar a la persona beneficiària el suport que calgui i facilitar els mitjans o equips que siguin necessaris per a l'exercici normal de la seva activitat.
b) Vetllar per al desenvolupament adequat del programa de formació de la persona beneficiària; no se li podrà exigir la realització de cap altra activitat que no estigui relacionada amb el seu treball de tesi doctoral.
c) Certificar la incorporació de la persona beneficiària en el termini d'una setmana, tant pel que fa a nova concessió com a les renovacions.
d) Vetllar pel règim d'incompatibilitats i informar puntualment l'AGAUR de les incidències i autoritzacions que es puguin produir.
e) Informar l'AGAUR de les autoritzacions de desplaçaments, dels canvis, dels viatges o estades i de les incidències que afectin el desenvolupament de l'activitat i el pla de treball.
f) Les obligacions que consten a l'article 7 del Reial decret 63/2006, de 27 de gener, pel qual s'aprova l'Estatut del personal investigador en formació.
16.1 Les persones beneficiàries han de presentar la documentació següent:
a) Enquesta justificativa de tot el treball realitzat en el període d'execució del programa, on consti l'assoliment efectiu dels objectius.
b) Una memòria de totes les publicacions, els articles i els treballs que puguin derivar de la tasca realitzada i els resultats obtinguts.
16.2 El termini màxim de presentació d'aquesta documentació justificativa finalitzarà un cop transcorregut un mes des de la data de finalització del període anual d'execució de l'activitat.
Aquesta justificació només s'ha de presentar al final dels tres anys de l'ajut o en cas de renúncia.
16.3 La documentació justificativa es pot presentar als registres generals de l'INEFC (centre de Barcelona, avinguda de l'Estadi, núm. 12-22, 08038 Barcelona; centre de Lleida, Partida Caparrella, s/n, 25192 Lleida; a AGAUR, Passeig de Lluís Companys, núm. 23, 08010 Barcelona, o bé per qualsevol dels mitjans que preveu l'article 38 de la Llei 30/1992, de règim jurídic de les administracions públiques i del procediment administratiu comú.
17.1 El pagament dels ajuts es farà en 12 mensualitats.
El primer pagament es tramitarà amb la presentació prèvia del document d'acceptació, de la certificació del professor-tutor responsable conforme la persona beneficiària ha iniciat l'activitat i amb la signatura del contracte laboral corresponent.
17.2 L'import dels ajuts es determinarà en la convocatòria anual corresponent.
El gaudiment d'aquest programa implica que l'INEFC es farà càrrec del preu públic establert per a la direcció, tutela i avaluació continuada de la tesi doctoral, en que es matriculin les persones beneficiàries cada curs acadèmic.
17.4 En cas que del projecte de recerca derivi una tesi doctoral durant el període en què s'està rebent l'ajut o en els sis mesos posteriors, l'autoria l'ha d'incloure al TdX, gestionat pel CSUC i el Centre de Supercomputació de Catalunya.
L'acreditació d'aquest tràmit dóna dret a un ajut addicional per a l'autor o autora de la tesi doctoral amb una qualificació mínima d'apte.
Les corresponents convocatòries anuals determinaran l'import d'aquest ajut.
A aquests efectes, la persona beneficiària comunicarà a l'INEFC aquesta circumstància, que acreditarà documentalment.
17.5 Els conceptes econòmics vinculats als ajuts cotitzen l'IRPF i altres impostos, d'acord amb la legislació vigent.
18.1 La condició de persona beneficiària d'aquest programa és incompatible amb qualsevol altra beca, ajut o fons obtingut amb la mateixa finalitat.
18.2 No podran resultar beneficiàries les persones sol·licitants que gaudeixin o hagin gaudit d'altres beques i ajuts predoctorals equivalents, per un període mínim d'un any, destinades a incorporar-se a grups de recerca que preferentment desenvolupin un projecte d'R+D, a la realització de programes de doctorat o la lectura de la tesi doctoral.
18.3 La condició de persona beneficiària d'aquest programa és incompatible amb vinculacions contractuals o estatutàries que puguin restar exclusivitat a la dedicació a la recerca.
18.4 Només es podran autoritzar les percepcions que procedeixin de tasques docents (cursos, conferències o ponències) o de recerca (llibres o articles) directament associades amb la recerca duta a terme per la persona beneficiària, sempre que tinguin caràcter esporàdic i no habitual.
Aquestes activitats no podran superar el 30% de l'import anual brut íntegre de l'ajut.
Aquesta autorització correspon a l'INEFC.
18.5 La finalització del programa no determina cap tipus de compromís per part del centre receptor en relació amb la posterior incorporació de la persona beneficiària a la plantilla del centre.
— 19 Canvis, incidències i interrupcions
19.1 Quan les circumstàncies del cas així ho aconsellin i estiguin degudament motivades, el director/a de l'INEFC podrà resoldre sobre les incidències i autoritzar, a petició de les persones beneficiàries, alguna variació en el pla de treball i/o en el projecte proposat o en el període de gaudi de l'ajut, segons el cas, i també resoldre sobre qualsevol incidència que no impliqui un canvi substancial en les condicions i finalitats del programa previst.
19.2 Només en el cas de les interrupcions descrites en la base 2 d'aquest annex es podrà recuperar el període interromput, sempre que la disponibilitat pressupostària ho permeti.
20.1 La renúncia a l'ajut s'ha de presentar per escrit motivat i adreçat al director/a de l'INEFC, mentre que, en cas d'impossibilitat sobrevinguda per part de la persona beneficiària de realitzar l'activitat, el director de l'INEFC podrà resoldre d'ofici sobre la revocació.
En aquests casos, les vacants podran ser adjudicades a la persona sol·licitant següent de la llista de reserva.
20.2 Les baixes que es produeixin per renúncia o altres causes entre les persones beneficiàries abans de la data que fixi la convocatòria podran ser cobertes mitjançant resolució del director/a de l'INEFC amb l'adjudicació de les vacants a les persones sol·licitants que figurin a la llista de reserva i continuïn estant matriculats al programa de doctorat.
20.3 En cas que la renúncia de la persona beneficiària es produeixi un cop s'hagi iniciat el període de gaudi i hagi transcorregut més d'un any, aquesta es podrà substituir a proposta del director/a de projecte per una altra persona candidata, amb el concurs públic previ de la vacant, publicat en el tauler d'anuncis del centre corresponent.
El substitut/a haurà de complir els requisits de la convocatòria corresponent i obtenir una avaluació positiva de la comissió de recerca de l'entitat d'acollida corresponent.
El període de gaudi del nou candidat/a serà pel temps restant, sense que sigui inferior a 1 any.
21.1 Les convocatòries preveuran les corresponents renovacions dels ajuts.
En aquest cas, la persona beneficiària que l'hagi sol·licitada està subjecta a les bases vigents quan es publiqui la convocatòria corresponent i al que estableixi la mateixa convocatòria.
21.2 Les renovacions estan condicionades al compliment de tots els requisits exigits per la convocatòria i, en especial, al compliment de les obligacions assumides per la persona beneficiària en la realització de l'activitat.
—22 Propietat dels treballs, cessió de drets i difusió
22.1 La propietat intel·lectual dels treballs que es puguin derivar de l'activitat realitzada és de les seves autories.
No obstant això, l'acceptació de l'ajut comporta la cessió a l'INEFC dels drets d'autor necessaris per a la publicació de les memòries finals de l'activitat en qualsevol suport i en l'àmbit territorial universal, pel termini d'un any des de la seva presentació.
22.2 L'acceptació de l'ajut per part de les persones candidates, comporta el seu consentiment per tal que el projecte de recerca s'introdueixi al dipòsit digital RECERCAT del Consorci de Biblioteques Universitàries de Catalunya (CBUC), d'acord amb els termes especificats a la llicència Creative Commons de reconeixement no comercial i sense obra derivada.
Aquesta llicència estableix que es permet copiar, distribuir i comunicar públicament l'obra, sempre que s'esmenti l'autoria original, es digui el nom de la institució que l'empara i no s'usi amb finalitats comercials ni per a cap obra derivada.
Per obra derivada s'entén el document que s'ha editat, traduït, combinat amb materials de tercers, canviat de format o modificat de qualsevol altra manera.
22.3 En cas que la persona responsable del projecte de recerca ho sol·liciti, l'INEFC pot endarrerir la publicació de la memòria científica fins a dos anys a partir de la data de presentació de la memòria final de l'activitat.
L'AGAUR, com a entitat col·laboradora, és l'encarregada d'efectuar la comprovació sobre la realització de l'activitat realitzada, d'acord amb la finalitat i els requisits que preveuen les bases reguladores aprovades per aquesta Ordre i la resta de normativa que li és aplicable, sens perjudici de les competències de control que tenen altres òrgans de l'Administració de la Generalitat.
En tot el que no preveuen expressament aquestes bases és aplicable el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'oposi o contradigui a la normativa bàsica estatal; la Llei 38/2003, de 17 de novembre, general de subvencions, en els seus preceptes bàsics i el seu reglament de desplegament, aprovat pel Reial decret 887/2006, de 21 de juliol, i la resta de normativa administrativa aplicable.
En cas d'incompliment de les obligacions que preveuen les bases reguladores, resultarà d'aplicació el règim sancionador que preveu la Llei 38/2003, de 17 de novembre, general de subvencions, i al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de l'ajut.
En el cas que l'objecte dels ajuts inclogui el tractament de dades de caràcter personal, les persones beneficiàries i entitats col·laboradores han de complir amb la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
En compliment d'aquesta previsió legal, es fan públics els principis ètics i les regles de conducta esmentats.
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en el supòsits establerts en l'apartat quart de l'article 3 de la Llei de transparència.
En cas d'incompliment dels principis ètics i regles de conducta serà d'aplicació el règim sancionador que preveu la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.